
   ประกาศองค์การบริหารส่วนตำบลทรายขาว
                    เรื่อง  การดำเนินการกิจกรรมตามโครงการ 5 ส ในองค์การบริหารส่วนตำบลทรายขาว
        ---------------------------------
เพื่อเพิ่มประสิทธิภาพการบริหารจัดการภาครัฐ เพื่อเป็นการเร่งรัดให้เกิดการให้บริการสาธารณะที่รวดเร็ว ลดต้นทุนการจัดการ สนองตอบต่อความต้องการของประชาชน และสอดคล้องกับกระแสสังคมที่มีการเปลี่ยนแปลงอย่างรวดเร็ว เพื่อเป็นแนวทางการพัฒนาองค์กรให้มีประสิทธิภาพในการทำงานที่สูงขึ้น มีความปลอดภัยในการทำงาน และสนองตอบความต้องการของประชาชนให้เกิดความรวดเร็ว องค์การบริหารส่วนตำบลทรายขาว จึงประกาศใช้มาตร 5 ส. ดังนี้
1.  สะสาง คือ การแยกสิ่งของที่ต้องการออกจากของที่ไม่ต้องการ และขจัดของที่ไม่ต้องการทิ้งไป
 
  2. สะดวก คือ การจัดวางสิ่งของต่างๆ ในสถานที่ทำงานให้เป็นระเบียบ เพื่อประสิทธิภาพและความปลอดภัยในการทำงาน
                        3. สะอาด คือ การทำความสะอาด(ปัด กวาด เช็ด ถู) อุปกรณ์เครื่องใช้สำนักงาน และสถานที่ทำงานให้สะอาดอยู่เสมอ

 4. สุขลักษณะ คือ สถานที่ทำงานที่มีสภาพแวดล้อมที่ดี พื้นที่บริเวณโดยรอบทั้งภายนอก ภายในที่สะอาด ถูกสุขลักษณะ ปราศจากมลภาวะ และมีการกำหนดแนวทาง วิธีปฏิบัติงานเพื่อรักษามาตรฐานความเป็นระเบียบเรียบร้อย เพื่อให้เกิดความดึงดูดใจในการทำงาน 

                       5. สร้างนิสัย คือ การฝึกอบรม ให้ความรู้ สร้างความเข้าใจ และทัศนคติที่ดี ในการรักษาความสะอาดในการปฏิบัติตามระเบียบ วินัย ข้อบังคับของหน่วยงานอย่างเคร่งครัด และที่สำคัญที่สุดผู้บังคับบัญชาจะต้องเป็นแบบอย่างที่ดีด้วย
จึงประกาศให้ทราบโดยทั่วกัน




ประกาศ ณ วันที่ 3 ตุลาคม 2554
                                                               วิลาศ
(นายวิลาศ  มีฮิ่น)
นายกองค์การบริหารส่วนตำบลทรายขาว
